da en da da nn en da en da it da da da da da da da de it pt nl da da da en da da cs de da en en da da en da da et da da id da en da da fi da da da de da da da ko da de da et da da da da en en da da sv fi da en da da da da da en ms nl da fr da nl da da da da da en en
Min rejse til Østgrønland | Finn Fleron
Lunge- og allergilæger (intern medicin)
Min rejse til Østgrønland
Min rejse til Østgrønland
Min hustru Hanne havde en drøm om hundeslædekørsel,der skulle udleves. Fra november 2010 og 6 mdr frem arbejde hun  som stations sygeplejerske i et lille udsted med 370 indbyggere på Grønlands østkyst. Jeg ville gerne se hende og hendes arbejdsplads, hvorfor jeg planlagde en lang påskeferie. Rejsen herop blev ikke som planlagt, idet flytrafikken blev generet af flere lavtryk over Danmarksstrædet. Først fik jeg 3 overnatninger i Reykavik inden en mindre opklaring tillod mig at komme til Kulusuk. Her ventede jeg i 2 dage på bedre vejr, så helikopteren kunne flyve mig det sidste stykke. Men det dårlige vejr fortsatte og vejrudsigten for de følgende dage tillod ikke flyvning. Til sidst mente Hanne, at nu kunne vi ikke længere vente på om det blev flyvevejr. Hun fik arrangeret at jeg blev hentet på hotellet af en hundeslæde, der kørte mig og min bagage ud til iskanten. Herfra kunne jeg stige over i en lille speedbåd, der sejlede mig ud til udstedet Kuummiut. Det viste sig at være en god beslutning, idet helikopteren først kunne lande 1½ måned senere, da Hanne skulde hjem.  Mandag d. 18. april var jeg med Hanne på arbejde. Rygtet var gået at der var en læge i bygden, så med hjælp fra tolken havde jeg flere konsultationer. En dag var jeg på en 30 km lang hundeslæde tur med en fanger for at røgte hans sælgarn. Han fik 2 sæler. De blev slæbt ind på køkkengulvet, hvor hustruen parterede dem. De skulde bruges til hundefodder. Jeg blev inviteret til at spise med om aftenen. Menu kogt remmesæl med spæk uden noget tilbehør. Madpyramiden ser noget anderledes ud heroppe. Kødet havde en fin smagt af vildt. Min hjemrejse skulle begynde torsdag d. 28. april, men på grund af vejret kom der ingen helikopter hverken torsdag eller fredag. Det endte med sejlads i åben speedbåd i snevejr til iskanten. Derefter gik jeg gennem knæhøj sne ind til Kulusuk bygd, hvor jeg fik fat i en person med snescooter. Han kørte mig til Hotel Kulusuk. Det var ikke helt let både  med kuffert og ski at holde sig fast på snescooteren. Det sneede kraftigt, men det gamle spor var endnu ikke sneet til så vi kom frem. Derefter gik turen hjem godt, bortset fra få minutters forsinkelse på kystbanen. Efter denne oplevelse skulle der mere end minutters forsinkelse til at irritere mig.
Tlf. 39 62 83 63
Klinikken har  lukket for tilgang af nye patienter.
Der er kommet kø funktion, således at du ikke behøver at ringe op igen hvis jeg er optaget. Sygeplejersken Hanne tager telefonen fra kl. 9,15  til 10,30 derefter har hun konsultationer.
Min telefon tid er uændret fra kl. 8 -9 samt 12 – 13.
Vi har fået en scanner til registrering af dit sundhedskort på din telefon.
Det er et krav fra regionen at vi skal kunne dokumenterer din konsultation hos os. Dette gøres ved at du ved ankomst til klinikken registrerer dig med dit gamle sygesikrings kort eller med  sundhedskort appen på din telefon.
MitHelbred – klinikkens App
Bestil tid, forny medicin, skriv til lægen.
Login herunder eller læs nærmere om brugeroprettelse, i menuen foroven.